АҞӘА, пхынгәы 27 - Sputnik. Аԥсны даҽа ҩ-коронавирустә хҭыск азгәаҭоуп ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Иҳаҩсыз уахыки-ҽнаки рыла акоронавирустә инфекциа рылоу ирыламу агәаҭаразы атестқәа ирхыжьын 70-ҩык ауааԥсыра. Урҭ рахьтә COVID-19 рцәа иалоуп ҩыџьа. Егьырҭ ачымазцәа знырыз ауааԥсыра рыҭҵаара иацҵахоит.
Иахьазы Аԥсны акоронавирустә хҭысқәа зынӡа 57 аарԥшуп.
Абри аамҭазы Гәдоуҭатәи ахәышәтәырҭа хадаҟны ишьҭоуп ааҩык акоронавирус зцәа иалоу ачымазцәа, даҽа быжьҩык аҩны рҽыԥхьакны ачымазара рхыргоит.
Ауааԥсыра COVID-19 рацәыхьчаразы аоперативтә штаб ажәлар рахь ааԥхьара ҟанаҵоит аҿкы аҽацәыхьчара аԥҟарақәа ирықәныҟәаларц.
Акоронавирус иазку егьырҭ ажәабжьқәа шәрыԥхьар ҟалоит абра>>